## Acer tutvustab mängusõpradele uhiuut sülearvutisarja Nitro 5

Populaarsete mängude jaoks sobiv jõudlus keskmise hinnaga

**Toimetaja kokkuvõte**

* Tarbijad saavad valida mudelite seast, millel on NVIDIA® GeForce® GTX 1050 Ti graafikaprotsessor koos 7. põlvkonna Intel® Core™-i protsessoritega või AMD Radeon™ RX550 graafikaprotsessor koos 7.põlvkonna AMD A-seeria protsessoritega.
* Kaks Aceri tehnoloogiaga Coolboost™ ventilaatorit suurendavad ventileerimiskiirust ja jahutusvõimet, nii et kasutajad saavad jahutusprotsessi ise käsitsi reguleerida, kui seadme jõulise kasutamise korral läheb vaja lisavõimsust.
* Silmapaistvale kujundusele annab särtsu punane triip kaane servas, mis lisab klassikalisust ja stiilsust.

**TAIPEI, TAIWAN (30. mai 2017)** Acer tutvustas täna oma uut Nitro sülearvutisarja igapäevamänguritele. Acer Nitro tootepere uusima tootesarja Nitro 5 sülearvuteid iseloomustab suurepärane tasakaal võimsate funktsioonide ja silmapaistva kujunduse vahel. Acer pakub mitmesuguseid konfiguratsioonivalikuid, kuhu kuuluvad populaarsed graafika- ja tavaprotsessorid, mille hulgast tarbijad saavad valida eri hinnaklassist ja eri vajadustele vastavaid tooteid.

Mängijad saavad valida konfiguratsioonide[[1]](#endnote-1) seast, kuhu kuuluvad kuni NVIDIA® GeForce® GTX 1050 Ti graafikaprotsessorid koos 7. põlvkonna Intel® Core™ i7 protsessoritega, või mudelid, millel on AMD Radeon™ RX550 graafikaprotsessor koos 7. põlvkonna AMD A-seeria protsessoritega. Kõigil neil mudelitel on Windows 10 ja need toetavad kuni 32 GB DDR4 2400 MHz mälu.

Käivitusaja kiirendamiseks ning mängusisese laadimisaja vähendamiseks on valitud mudelitel suurepärased 1 ülikiired PCIe SSD-kettad (kuni 512 GB) ning võimalus suurendada mälu valikulise kõvakettaga (kuni 2 TB). Gigabitine Etherneti-liides loob kiire ja usaldusväärse kaabelühenduse; 802.11ac 2x2 MIMO traadita side tehnoloogia tagab ülikiire juhmeta ühenduse. Liideste valikusse kuuluvad üks USB 3.1 C-tüüpi (1. põlvk.) liides, üks väljalülitatud olekus laadimist võimaldav USB 3.0 liides, kaks USB 2.0 liidest ja HDMI 2.0 liides, mis toetab kuni 90 Hz värskenduskiirust.

Loomulikult poleks üks mängusüsteem täielik ilma soojuslahenduseta, mis aitaks süsteemi optimaalse töö tagamiseks soojust reguleerida. Tootesarjal Nitro 5 on kaks Aceri tehnoloogiaga Coolboost™ ventilaatorit, mis suurendavad ventileerimiskiirust ja jahutusvõimet, nii et kasutajad saavad jahutusprotsessi ise käsitsi reguleerida, kui seadme jõulise kasutamise korral läheb vaja lisavõimsust.

Kõigil mudelitel on särav 15,6-tolline FHD (1920 x 1080) IPS-ekraan[[2]](#endnote-2). Dolby Audio™ Premium ja tehnoloogia Acer TrueHarmony™ loovad uskumatu helisügavuse. Kõik see kokku loob mängimisel ja filmide vaatamisel kaasahaarava elamuse.

Tootesarja Nitro 5 stiilse kujundusega mustal korpusel on harjatud pind. Sülearvuti seljal julge musta ventilaatorivõre kohal jookseb sale punane triip. Klaviatuuril on punane taustvalgustus ning ka WASD-klahvidel ja puuteplaadil on hõlpsamaks kasutamiseks punane raam.

**Hinnad ja saadavus**

Acer Nitro 5 tehakse Põhja-Ameerikas kättesaadavaks juulis hinnaga alates 899 $, EMEA piirkonnas augustis hinnaga alates 1099 € ja Hiinas juulis alates 5499 ¥.

Täpsed tehnilised andmed, hinnad ja saadavus on regiooniti erinevad. Kui soovite lisateavet selle kohta, missugune on pakutavate toodete kättesaadavus, tehnilised andmed ja hinnad eri turgudel, pöörduge oma lähima Aceri kontori poole veebisaidil [www.acer.com](http://www.acer.com/).

**Teave Aceri kohta**

Acer asutati 1976. aastal ja praegu on see üks maailma suurematest IKT-ettevõtetest, millel on esindused enam kui 160 riigis. Acer on pööranud oma pilgu tulevikku ning võtnud eesmärgiks luua maailm, kus riistvara, tarkvara ja teenused on omavahel põimunud, et pakkuda uusi võimalusi nii tarbijatele kui ka ettevõtetele. Aceri 7000 ja enam töötajat on pühendunud selliste toodete ja lahenduste uurimisele, väljatöötamisele, turundamisele, müügile ja toetamisele, mille abil kõrvaldada barjäärid inimeste ja tehnoloogia vahel (alates teenustele suunatud tehnoloogiatest kuni asjade Interneti ning mängimise ja virtuaalreaalsuseni). Lisateabe saamiseks külastage veebisaiti [www.acer.com](http://www.acer.com).

© 2017 Acer Inc. Kõik õigused on reserveeritud. Acer ja Aceri logo on ettevõtte Acer Inc. registreeritud kaubamärgid. Muud kaubamärgid, registreeritud kaubamärgid ja/või teenusemärgid, kas viidatud või muul viisil esitatud, kuuluvad nende vastavatele omanikele. Kõiki pakkumisi võidakse ette teatamata või mingite kohustusteta muuta ja kõik pakkumised ei pruugi olla kõigi müügikanalite kaudu saadaval. Loetletud hinnad on tootja soovituslikud jaemüügihinnad ja need võivad regiooniti erineda. Lisandub käibemaks.

1. Tehnilised andmed võivad olenevalt mudelist ja turust erineda. [↑](#endnote-ref-1)
2. Kõik selles dokumendis mainitud kaubamärgid ja tootenimed hõlmavad nende vastavate ettevõtete kaubamärke ning neid kasutatakse ainult toodete kirjeldamiseks või tuvastamiseks [↑](#endnote-ref-2)